Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
2 Abena Korinti 1:1-24
1 Ine ne Paulo, uwaishileba umutumwa+ wa kwa Kristu Yesu ku kufwaya kwa kwa Lesa, pamo na Timote+ munyinefwe, twalembela imwe mwe cilonganino ca kwa Lesa ica mu Korinti, pamo na ba mushilo+ bonse abali mu Akaya monse:+2 Tuleti icikuuku no mutende ififuma kuli Lesa Shifwe na kuli Shikulu Yesu Kristu fibe na imwe.+3 Acindikwe Lesa kabili Wishi+ wa kwa Shikulwifwe Yesu Kristu, Shifwe wa nkumbu+ kabili Lesa wa cisansamushi conse,+4 uutusansamusha mu macushi yesu yonse,+ pa kuti tube na maka ya kusansamusha+ abali na macushi yalekanalekana ku cisansamushi ico Lesa atusansamushishako.+5 Pantu filya ukucula tucula pa mulandu wa kwa Kristu kwafula,+ e fyo ne cisansamushi cesu cafulisha muli Kristu.+6 Lelo nga twacula, ninshi twaculila pa mulandu wa kuti imwe musansamushiwe no kuti imwe mupusuke;+ kabili nga twasansamuka, ninshi twasansamukila pa mulandu wa kuti imwe musansamuke pa kuti icisansamushi cimulenge ukushipikisha amacushi ayo na ifwe tuculako.+7 Kanshi pali uyu mulandu ukucetekela twamucetekela kwalikosa, pantu twalishiba ukuti nangu ca kuti na imwe bene mulacula, e fyo no kusansamuka mukasansamuka.+8 Pantu tatulefwaya imwe, mwe bamunyinefwe, ukukanaishiba ubucushi ubwatuponene mu citungu ca Asia,*+ ukuti ubu bucushi bwalikulile ukucila pa maka yesu, ica kuti twatile twalafwa fye.+9 Na kuba, fwe bene twalishininwe mu mitima yesu ukuti ukufwa tulefwa. Lelo ici cacitike pa kuti twi-icetekela+ fwe bene, lelo tucetekele Lesa uubuusha abafwa.+10 Apo alitupokolwele ku cintu cabipa ifi, tatuletwishika ukuti akulatupokolola;+ kabili e o twasubila ukuti na kabili akatupokolola.+11 Na imwe kuti mwatwafwa pa kutupapaatilako,+ pa kuti abengi bakatootele+ Lesa pa bupe ubo atupeela pa mulandu wa mapepo ya bengi.+12 Pantu tuitakishisha pali ici, ico na kampingu wesu aleshininkisha ukuti ca cine,+ ica kuti twali aba mushilo kabili abafumacumi ku ba muli ici calo kabili twalicililepo ukuba ifyo kuli imwe ukulingana ne fyo Lesa atusambilishe. Ne calengele te mano+ ya buntunse lelo ni pa mulandu wa cikuuku ca kwa Lesa.13 Pantu tatulelemba fimbi kuli imwe iyo kano ifyo mwaishiba bwino nelyo ifyo mwingomfwa; kabili ifyo ndesubila ukuti mukatwalilila ukufyumfwa ukufika na ku mpela,+14 filya mwaumfwako panono, ukuti ni fwe mutakishishapo,+ filya fine na imwe muli no kuba ica kutakishishapo cesu mu bushiku bwa kwa Shikulu Yesu.+15 E ico, pa kuba no kucetekela uku, nalepanga ukubalilapo ukwisa kuli imwe,+ pa kuti musekelele na kabili,+16 nalepanga ukumupempula pa kuya ku Makedonia+ no kumupempula na kabili pa kufuma ku Makedonia,+ pa kuti mukanshindike+ pa kuya ku Yudea.17 Ilyo nalepanga ukucita ifi, bushe naleangala+ fye? Nalimo ifintu ifyo mpanga, bushe mpanga ukulingana no buntunse,+ “pa kuti nsose ati ‘Ee,’ e lyo kabili ntile ‘Iyo’”?+18 Lelo filya fine twingacetekela Lesa, e fyo na mashiwi yesu kuli imwe yashingaba Ee e lyo kabili yaisaba Iyo.19 Pantu Umwana wa kwa Lesa,+ Kristu Yesu, uo ine na Silbani* na Timote,+ twabilile kuli imwe taishileba Ee e lyo kabili aba Iyo, lelo Ee yaisaba Ee muli ena.+20 Pantu amalayo+ ya kwa Lesa nelyo yafula shani, yaisaba Ee muli ena.+ E ico kabili ni muli ena e mo tusosela ati “Ameni”+ kuli Lesa pa kuti tucindike Lesa.21 Lelo uutila ifwe na imwe tuli ba kwa Kristu ni Lesa umwine kabili e watusuba.+22 Kabili alifwatika ne cifwati+ cakwe pali ifwe no kutupeela icishibilo+ ca fikesa, ici cifwati ne cishibilo e mupashi+ uwaba mu mitima yesu.23 Awe ndetila Lesa e nte+ yandi iya kunshinina ukuti ico nshaishila ku Korinti kukanafwaya ukumukalifya imitima.+24 Te kutila ni fwe bakapitao+ pa citetekelo cenu, lelo tuli babomfi+ banenu aba kumuletela insansa, pantu icitetekelo+ cenu e cimulenga ukuti mube abashangila.+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn